《牡丹诗十首》
宋代·宋白

锦为行障绣为衾，不杀猩猩色已深。
花谱扬名居一品，药栏才已赏千金。
谁忘正为褰珠箔，得意惟能挑玉琴。
洛水桥南三月里，两无言语各知心。

作者简介：（936—1012）大名人，字太素。太祖建隆二年进士。乾德初，试拔萃高等。为著作佐郎。太宗即位，迁左拾遗，权知兖州，岁余召还。历仕集贤殿直学士、翰林学士、礼部侍郎，终吏部尚书。学问宏博，属文敏赡。尝三掌贡举，极意称奖，苏易简、王禹偁等皆出其门。雍熙中，与李昉等同编《文苑英华》。卒谥文安。有集。